বিশ্বের ইতিহাস
হযরত মুহাম্মদ আনুমানিক ৫৭০ খ্রিস্টাব্দে আরব উপদ্বীপের মক্কায় জন্মগ্রহণ করেন। মুহাম্মদের আগে আরব গোত্র বা জাতিগুলি ঐক্যবদ্ধ ছিল না। তারা ভিন্ন ভিন্ন দেবদেবী বা শ্বরের উপাসনা করত। মুহাম্মদ ছিলেন মক্কায় বসবাসকারী একজন রাখাল ও ব্যবসায়ী। ৬১০ খ্রিস্টাব্দে ৪০ বছর বয়সে এসে তিনি ফেরেশতা জিব্রাইলের সাক্ষাৎ লাভ করেন এবং অবহিত হন যে তাঁকে আল্লাহ বা ঈশ্বরের নবী তথা বার্তাবাহকের মর্যাদা দেওয়া হয়েছে। এর পর থেকে তিনি এক আল্লাহ বা ঈশ্বরের প্রতি বিশ্বাস আনার ব্যাপারে ধর্মীয় প্রচারণা চালানো শুরু করেন। এই ধর্মের নাম দেওয়া হয় ইসলাম, যার ভাবানুবাদ দাঁড়ায় “(আল্লাহর ইচ্ছার প্রতি) আনুগত্য”।
ইবনে হিব্বান
ইবনে হিব্বান ৮৮৩ খ্রিস্টাব্দে আফগানিস্তানের সিস্তানে জন্মগ্রহণ করেন। তিনি তৎকালীন কালের বিখ্যাত বিজ্ঞানীদের কাছে জ্ঞান অর্জন করেন। তার শিক্ষকদের মধ্যে উল্লেখযোগ্য কয়েকজন হলেনঃ আল-নাসাই’, আল-হাসান ইবনে সুফিয়ান, আবু ইয়ালা আল-মসুলি, হুসায়েন ইবনে ইদ্রিস আল-হারাভি, আবু খলিফা আল-জামহি, ইমরান ইবনে মুসা ইবন মাদঝাশি, আহমাদ ইবনে হাসান আল-সুফি, জাফর ইবনে আহমাদ আল-দিমাশকি, ইবনে খুজাইমাহ প্রমুখ। তার ছাত্রদের মধ্যে মুহাম্মদ ইবনে মানদা, আবু আব্দুল্লাহ আল-হাকিম অন্যতম।